**ADATKEZELÉSI TÁJÉKOZTATÓ**

HIT- ÉS ERKÖLCSTAN OKTATÁSSAL KAPCSOLATOS ADATKEZELÉS

**I. Az Adatkezelő bemutatása**

Adatkezelő megnevezése: …. iskola neve

Adatkezelő törzskönyvi azonosító száma: OM azonosító

Adatkezelő székhelye: ….cím

Adatkezelő elektronikus címe: e-mail cím

Adatkezelő képviselője: intézményvezető neve

Adatvédelmi tisztviselő: az iskola adatvédelmi tisztviselőjének neve

**II. Az adatkezeléssel összefüggő főbb irányadó jogszabályok**

1. információs önrendelkezési jogról és az információszabadságról szóló 2011. évi CXII. törvény,
2. az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (továbbiakban: Rendelet),
3. a Polgári Törvénykönyvről szóló 2013. évi V. törvény;
4. a nemzeti köznevelésről szóló 2011. évi CXC. törvény (továbbiakban Nkt.)
5. a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet)

**III. Az adatkezelésre irányadó alapelvek**

1. Az Adatkezelő a személyes adatokat jogszerűen és tisztességesen, valamint átláthatóan kezeli.
2. Az Adatkezelő a személyes adatokat csak meghatározott, egyértelmű és jogszerű célból gyűjti, és azokat nem kezeli a célokkal össze nem egyeztethető módon.
3. Az Adatkezelő minden ésszerű intézkedést megtesz annak érdekében, hogy az általa kezelt adatok pontosak és szükség esetén naprakészek legyenek, amennyiben tudomására jut, hogy valamely általa kezelt személyes adat pontatlan, haladéktalanul töröli vagy helyesbíti.
4. Az Adatkezelő a személyes adatokat olyan formában tárolja, hogy csak a jogszabályban meghatározott és/vagy a szükséges ideig legyen azonosítható.
5. Az Adatkezelő megfelelő technikai és szervezési intézkedések alkalmazásával biztosítja a személyes adatok megfelelő biztonságát annak érdekében, hogy a személyes adatokjogosulatlan vagy jogellenes kezelése, véletlen elvesztése, megsemmisítése vagy károsodása ne történhessen meg.

**IV. Az adatkezelés jellemzői**

Az Nkt. 35. §-a alapján az általános iskolákban kötelező etika óra helyett a szülők választhatják gyermeküknek az Országgyűlés által elismert bevett egyházak és azok belső egyházi jogi személye által folytatott hit- és erkölcstan oktatást, amely választása esetén és a tanulócsoport indítását követően az a tanuló számára kötelező tanórai foglalkozássá válik.

A hit- és erkölcstan órára történő jelentkezés részletes szabályait az EMMI rendelet 14. § (5) bekezdése, valamint a 182/A.-182/B. §-a állapítja meg.

**Adatkezelés célja**

A hit- és erkölcstan órák a köznevelési intézményben tanulmányokat folytató gyermek számára Országgyűlés által elismert bevett egyházak vagy azok belső egyházi jogi személye bevonásával, valamint az ezzel kapcsolatos adminisztráció elvégzése.

**Kezelt személyes adatok és az adatkezelés jogalapja**

Az Adatkezelő kezeli és nyilvántartja az Nkt. 41. § (4). (4a) és (9) bekezdésekben meghatározott tanulói személyes adatokat. Az adatkezelés közérdekű tevékenység ellátása során végzett adatkezelés, jogalapja a Rendelet 6. cikk (1) bekezdés pontja.

**Adattovábbítás**

Amennyiben a szülő a hit- és erkölcstan oktatást választja, az erről szóló nyilatkozatával egyidejűleg ahhoz is hozzájárul, hogy az iskola a gyermeke nevét és az osztálya megnevezését az érintett bevett egyháznak vagy annak belső egyházi jogi személyének átadja.

Az adattovábbítással érintett személyes adatok: a tanuló neve, a köznevelési intézmény megnevezése és a tanuló osztálya.

**Személyes adatok kezelésének időtartama**

Az Adatkezelő köznevelési intézmény a nyilvántartott gyermek és tanulói adatokat az Nkt. 41. § (10) bekezdésben meghatározottak szerint, a jogviszony megszűnésétől számított tíz évig kezeli.

**V. Az érintett jogai az adatkezeléshez kapcsolódóan**

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzáférési jog**

Az érintettet kérelmére az Adatkezelő a későbbiekben bármikor tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

 a) az adatkezelés céljai;

 b) az érintett személyes adatok kategóriái;

 c) azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;

 d) a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a vele, illetve kiskorú tanuló esetén a tanulókra vonatkozó pontatlan személyes adatokat.

Az Adatkezelő felhívja a figyelmet arra, hogy a személyes adataiban bekövetkezett változást az érintett, illetve kiskorú tanuló esetén a szülő/törvényes képviselője mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

Ha az adatkezelő az az általa, illetve a megbízásából vagy rendelkezése alapján eljáró adatfeldolgozó által kezelt személyes adatokat helyesbíti, annak tényéről és a helyesbített személyes adatról tájékoztatja az adatkezelőt, amely részére a helyesbítéssel érintett személyes adatot továbbította.

**Törléshez való jog**

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, ha az alábbi indokok valamelyike fennáll:

 a) a személyes adatokra már nincs szükség abból a célból, amelyből azokat az Adatkezelő gyűjtötte, vagy más módon kezelte;

 b) az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;

 c) az Adatkezelő a személyes adatokat jogellenesen kezelte;

 d) a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

**Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

 a) vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

 b) az adatkezelés jogellenes, és ellenzi az adatok törlését, ehelyett kéri azok felhasználásának korlátozását;

 c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

 d) az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Mivel a személyes adatok kezelése az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges [Rendelet 6. cikk (1) bekezdés e) pont] így az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen.

**Az érintett jogainak érvényesítésére szolgáló eljárásrend**

Az érintett, illetve a kiskorú tanuló esetén a szülője/törvényes képviselője a fenti jogait az 1. pontban megjelölt elérhetőségre tekintettel megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen gyakorolhatja. Adatkezelő az érintett illetve a kiskorú tanuló esetén a szülője/törvényes képviselője által benyújtott, a tanulót megillető jogosultságok érvényesítésére irányuló kérelmet annak benyújtásától számított legrövidebb idő alatt, de legfeljebb huszonöt napon belül elbírálja és döntéséről az érintettet, illetve a kiskorú tanuló esetén a szülője/törvényes képviselőjét írásban, vagy ha a kérelmet elektronikus úton nyújtották be, elektronikus úton értesíti.

Amennyiben a kérelem nem teljesíthető, úgy az Adatkezelő haladéktalanul írásban tájékoztatja az érintettet, illetve a kiskorú tanuló esetén a szülője/törvényes képviselőjét az elutasítás tényéről, annak jogi és ténybeli indokairól, valamint a jogorvoslat jogairól.

**V. Az érintett jogorvoslati joga**

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó jogszabályban, vagy az Európai Uniókötelező jogi aktusaiban meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint – az érintett lakóhelye vagy tartózkodási helye, vagy az Adatkezelő székhelye szerinti törvényszék előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1530 Budapest, Pf.: 9.

Cím: 1055 Budapest, Falk Miksa utca 9-11. szám

Telefon: +36 (1) 391-1400

E-mail: ugyfelszolgalat@naih.hu

URL: http://naih.hu

Kelt: Budapest, 2022.04.06.